Приложение № 1 към Заповед № РД09-1238 от 03.12.2024 г.

**Стратегически план за развитие на земеделието и селските райони на Република България за периода 2023-2027 г.**

**Условия за кандидатстване**

**със заявления за подпомагане по процедура чрез подбор**

|  |
| --- |
| **„Сформиране на оперативни групи (първа стъпка)**“по интервенция II.Ж.1. „Подкрепа за оперативни групи в рамките на Европейското партньорство за иновации“ от СПРЗСР 2023 – 2027 г.  |



**Европейският земеделски фонд за развитие на селските райони**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2024\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Съдържание:**

[Използвани съкращения: 3](#_Toc182234532)

[Определения: 4](#_Toc182234533)

[1. Основна цел, очаквани резултати и принос към специфичните цели 7](#_Toc182234534)

[2. Териториален обхват 8](#_Toc182234535)

[3. Бюджет и финансови условия, в т.ч. минимален и максимален размер на допустимите разходи за един проект и интензитет на финансовата помощ 8](#_Toc182234536)

[4. Режим на държавна помощ 9](#_Toc182234537)

[5. Допустими кандидати/партньори (ако е приложимо): 9](#_Toc182234538)

[6. Условия за допустимост на кандидатите 10](#_Toc182234539)

[7. Допустими дейности 12](#_Toc182234540)

[8. Условия за допустимост на дейностите, в т.ч. срок за изпълнение на одобрените проекти 12](#_Toc182234541)

[9. Допустими разходи: 14](#_Toc182234542)

[10. Недопустими разходи 14](#_Toc182234543)

[11. Условия за допустимост на разходите: 15](#_Toc182234544)

[12. Критерии за оценка, в т.ч. извършване на предварителна оценка (ако е приложимо): 16](#_Toc182234545)

[13. Изискуеми документи, в т.ч. документи, доказващи съответствие с критерии за подбор и документи, които следва да бъдат представени преди сключване на договор: 18](#_Toc182234546)

[14. Подготовка и подаване на заявления за подпомагане: 19](#_Toc182234547)

[15. Други специфични условия: 19](#_Toc182234548)

[16. Приложения: 20](#_Toc182234549)

# **Използвани съкращения:**

|  |  |
| --- | --- |
| БФП | Безвъзмездна финансова помощ |
| ДЗЗД | Дружество, регистрирано по чл. 357-364 от Закона за задълженията и договори |
| ДДС | Данък добавена стойност  |
| ДФЕС | Договора за функциониране на Европейския съюз  |
| ЗОП | Закон за обществените поръчки |
| СЕУ | Система за електронни услуги |
| ДФЗ | Държавен Фонд „Земеделие“ |
| КЕП | Квалифициран електронен подпис |
| МЗХ | Министерство на земеделието и храните |
| НССЗ | Национална служба за съвети в земеделието |
| ЕПИ | Европейското партньорство за иновации за селскостопанска производителност и устойчивост |
| ЕС | Европейски съюз |
| ОСП | Обща селскостопанска политика |
| МСП | Микро-, малки и средни предприятия по смисъла на Закона за малките и средните предприятия |
| ЮЛНЦ | Юридически лица с нестопанска цел  |
| СПРЗСР  | Стратегически план за развитие на земеделието и селските райони на Република България за периода 2023-2027 г. |
| Наредба № 4 от 25 октомври 2024 г. | Наредба № 4 от 25 октомври 2024 г. за реда за предоставяне на безвъзмездна финансова помощ, за сключване и изменение на административни договори, за налагане на административни санкции за интервенциите по чл. 73, 74, 75, чл. 77, параграф 1, букви „а“, „в“ – „е“ и чл. 78 от Регламент (ЕС) 2021/2115, за условията и реда за изплащане, за отказ за изплащане и намаления на плащанията, и за оттегляне на изплатената финансова помощ за интервенциите по чл. 73, 74, 75, 77 и 78 от същия регламент. |

# **Определения:**

|  |  |
| --- | --- |
| Оперативната група | Оперативната група за постигането на целите на Европейското партньорство за иновации (ЕПИ) е група от хора с допълващи се знания (напр. практически, научни, технически, организационни познания и т.н.), които съвместно създават практически решения за селското стопанство, горското стопанство и селските общности в иновационен проект. |
| Браншова организация за производство и преработка на селскостопански продукти | За целите на процедурата се приема, че „Браншова организация за производство и преработка на селскостопански продукти“ е юридическо лице, учредено и регистрирано по реда на Закона за кооперациите или Закона за юридическите лица с нестопанска цел, което подпомага, насърчава, представлява и защитава интересите на членовете си пред органите на изпълнителната власт и местната администрация и пред други организации по въпроси от общ интерес. Браншовата организация е вписана като такава в устава и в търговския регистър и регистъра на юридическите лица с нестопанска цел или друг публичен регистър. |
| Съпоставими оферти  | Оферти, които отговарят на запитването за оферта на кандидата и съдържат еднотипни характеристики. |
| Специализирани държавни структури в областта на науката и научните изследвания и анализа и оценката на риска по агрохранителната верига | Включва Национален Диагностичен Научноизследователски Ветеринарномедицински Институт „Проф. Д-р Г. Павлов“ и Център за оценка на риска по хранителната верига |
| Иновации | Разработването и внедряването в практиката на нов или значително подобрен продукт (стока или услуга), нов процес, нов маркетингов метод, или нов организационен метод, организация на работното място, или външни връзки, която води до повишаване на икономическа, социална или екологична ефективност. За иновация се приема и прилагането на традиционна практика в нов географски или екологичен контекст. |
| Независими оферти | Оферти, подадени от лица, които не се намират в следната свързаност помежду си или спрямо кандидата или партньора/партньорите: а) едното участва в управлението на дружеството на другото;б) съдружници;в) съвместно контролират пряко трето лице;г) участват пряко в управлението или капитала на друго лице, поради което между тях могат да се уговарят условия, различни от обичайните;д) едното лице притежава повече от половината от броя на гласовете в общото събрание на другото лице;е) лицата, чиято дейност се контролира пряко или косвено от трето лице – физическо или юридическо;ж) лицата, едното от които е търговски представител на другото. |
| Новаторски проект | Новаторският проект в рамките на интервенцията се основава на интерактивния иновационен модел, който има за основни принципи:• разработване на новаторски решения, насочени към потребностите на земеделските или горските стопани, като същевременно се работи по взаимодействието в рамките на цялата верига на доставки, когато това е полезно;• обединяване на партньори с взаимно допълващи се знания като например земеделски стопани, консултанти, научни работници, предприятия или неправителствени организации, в целенасочени комбинации, най-подходящи за постигане на целите по проекта;• съвместно вземане на решения и съвместно творческо участие в стъпките на проекта.За новаторски проект се приема и прилагането на традиционна практика в нов географски или екологичен контекст. |
| AKIS | Означава комбинацията от организацията и обмена на знания между лицата, организациите и институциите, които използват и генерират знания в сферата на селското стопанство и взаимосвързаните области (Agricultural knowledge and innovation system - Система за знания и иновации в селското стопанство) |
| Помощ, предоставена в рамките на стратегически план по ОСП | Означава подкрепа, предоставена в съответствие с Регламент (ЕС) 2021/2115 като помощ, съфинансирана от ЕЗФРСР, или като допълнително национално финансиране към такава съфинансирана помощ; |
| Интензитет на помощ |  „интензитет на помощ“ означава брутния размер на помощта, изразен като процент от допустимите разходи преди приспадането на данъци или други такси; |
| Първично селскостопанско производство | Означава производството на растителните и животинските продукти, изброени в приложение I към Договора, без да се извършват никакви по-нататъшни операции, с които се променя естеството на тези продукти; |
| Преработка на селскостопански продукти | Означава всяко обработване на селскостопански продукт, в резултат на което се получава продукт, който също е селскостопански продукт, с изключение на дейностите, извършвани в стопанството, нужни за приготвяне на животински или растителен продукт за първа продажба; |
| Фундаментални научни изследвания | Изследвания, включващи експериментална или теоретична работа, предприета основно с цел придобиване на нови знания за фундаменталните причини за явленията или наблюдаемите факти, без да се има предвид каквото и да било пряко практическо приложение или използване. |

# **1. Основна цел, очаквани резултати и принос към специфичните цели**

|  |
| --- |
| **1. Основна цел:**1.1. Подкрепата се предоставя за сформиране на оперативни групи за постигането на целите на Европейското партньорство за иновации (ЕПИ), посочени в член 127 на Регламент 2021/2115 на Европейския парламент и на Съвета от 2 декември 2021 година за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегически планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) № 1305/2013 и (ЕС) № 1307/2013 г.1.2. Европейското партньорство за иновации по-конкретно има за цел да:1. създава добавена стойност чрез по-добро свързване на научноизследователската дейност и селскостопанската практика и да насърчава по-широкото използване на наличните иновационни мерки;
2. установява връзка между участниците в областта на иновациите и съответните проекти;
3. насърчава по-бързо и по-широкообхватно прилагане на новаторските решения в практиката, включително обменът между земеделските стопани;
4. информира научната общност за нуждите от изследвания в полза на селскостопанската практика.

1.3.Оперативната група за постигането на целите на ЕПИ е група от хора с допълващи се знания (напр. практически, научни, технически, организационни познания и т.н.), които съвместно създават практически решения за селското стопанство, горското стопанство и селските общности в иновационен/новаторски проект. За иновация се счита разработването и внедряването в практиката на нов или значително подобрен продукт (стока или услуга), нов процес, нов маркетингов метод, или нов организационен метод, организация на работното място, или външни връзки, която води до повишаване на икономическа, социална или екологична ефективност. За иновация се приема и прилагането на традиционна практика в нов географски или екологичен контекст.**2. Очаквани резултати:** 2.1. Процедурата ще осигури възможност за подпомагане на оперативни групи в първа стъпка, а именно процеса на сформиране на оперативни групи, регистриране на дружество по реда на Закона за задълженията и договорите и формулиране на проекти с потенциал за иновации (новаторски проекти), базирани на интерактивни иновационни модели.2.2. Успешно изпълнените новаторски проекти на оперативни групи са основен измерител за добре функциониращата Система за знания и иновации в селското стопанство (AKIS), която представлява комбинацията от организацията и обмена на знания между лицата, организациите и институциите, които използват и генерират знания в сферата на селското стопанство и взаимосвързаните области.**3. Показатели за резултат:**Интервенцията ще допринесе за постигане на един или няколко от следните резултатни индикатори, имащи пряко отношение към изпълнението на AKIS в България:**R.1.** Подобряване на качеството на изпълнението чрез знания и иновации: Брой на лицата, ползващи се от консултации, обучения и обмен на знания или участващи в оперативни групи на Европейското партньорство за иновации (ЕПИ), подпомагани от ОСП с цел подобряване на устойчивото качество на изпълнението в икономически, социален, екологичен, свързан с климата и с ресурсната ефективност аспект.**R.2.** Създаване на връзка между консултациите и системите за знания: Брой на получаващите подпомагане консултанти, които да бъдат интегрирани в Системите за знания и иновации в селското стопанство (AKIS).**R.3.** Цифровизация на селското стопанство: дял на земеделските стопанства, ползващи подпомагане за цифрови технологии за земеделие по линия на ОСП.**R.28.** Качество на изпълнението с оглед на околната среда или климата чрез знания и иновации: брой на лицата, ползващи се от консултации, обучения и обмен на знания или участващи в оперативни групи на Европейското партньорство за иновации (ЕПИ), подпомагани от ОСП, във връзка с качеството на изпълнението свързано с околната среда климата.**4. Принос към специфичните цели**В рамките на СПРЗСР 2023 – 2027 г. обхватът на подпомагане се разширява, като помощта може да покрива всички девет специфични цели, в т.ч. обхващайки екологични и социални аспекти. Резултатите от проектите ще послужат на земеделските стопани, за да преодолеят предизвикатествата пред които са изправени от гледна точка на опазване на околната среда, адаптиране към промените в климата, опазване на биологичното разнообразие, развитие на селските райони и др. |

# **2. Териториален обхват**

|  |
| --- |
| Проектите се изпълняват на територията на Република България. |

# **3. Бюджет и финансови условия, в т.ч. минимален и максимален размер на допустимите разходи за един проект и интензитет на финансовата помощ**

|  |
| --- |
| 1. Общият размер на безвъзмездната финансова помощ по настоящата процедура възлиза на 1 955 800 лв., в т.ч. 782 320 лв. от Европейския земеделски фонд за развитие на селските райони и 1 173 480 лв. национално финансиране.2. Максималният размер на общите допустими разходи за един новаторски проект по процедурата е 29 337 лв. в т.ч.1. за проучвания за приложимост на новаторския проект – 9 779 лв.
2. за стимулиране на интерес и разширяване на състава за сътрудничество за реализация на новаторския проект до 19 558 лв.

3. Максималният интензитет на безвъзмездната финансова помощ по проекта е в размер на 100 на сто от допустимите разходи. 4. Допустимите разходи са определени въз основа на възстановяване на действително направени и платени допустими разходи, стандартна таблица за единица продукт, еднократна сума и финансиране по единна ставка. 5. Финансовата помощ се предоставя по реда на Закона за подпомагане на земеделските производители и Наредба № 4 от 25 октомври 2024 г.  |

# **4. Режим на държавна помощ**

|  |
| --- |
| Съгласно чл. 39 от Регламент (ЕС) 2022/2472 на Комисията от 14 декември 2022 година относно деклариране на някои категории помощи в секторите на селското и горското стопанство и в селските райони за съвместими с вътрешния пазар в приложение на членове 107 и 108 от Договора за функционирането на Европейския съюз (текст от значение за ЕИП), помощите за разходи, направени от предприятия, които участват в проекти на оперативните групи в рамките на ЕПИ, попадащи в обхвата на член 127 от Регламент (ЕС) 2021/2115, са съвместими с вътрешния пазар по смисъла на член 107, параграф 3, буква в) от Договора и са освободени от задължението за уведомяване по член 108, параграф 3 от Договора, ако изпълняват условията, определени в член 39 и в глава I от настоящия регламент. |

# **5. Допустими кандидати/партньори (ако е приложимо):**

|  |
| --- |
|  1. Кандидати и партньори по интервенцията могат да бъдат:1. Земеделски стопани регистрирани съгласно Наредба № 3 от 1999 г. за създаване и поддържане на регистър на земеделските стопани (ДВ, бр. 10 от 1999 г.), в т.ч. групи или организации на производители признати от министъра на земеделието и храните;
2. Физически или юридически лица, собственици/ползватели на горски територии, вписани в публичния регистър по чл. 235 или 241 от Закона за горите;
3. браншови организации за производство и преработка на селскостопански продукти по смисъла на СПРЗСР 2023-2027 г.
4. Научни институти или опитни станции, които извършват научни изследвания и научно обслужване в областта на селското стопанство или горското стопанство или биотехнологиите или хранителните технологии, които са организации по Закона за Селскостопанската академия или Закона за Българската академия на науките, както и специализирани държавни структури в областта на науката и научните изследвания и анализа и оценката на риска по агрохранителната верига;
5. Висши училища, акредитирани по Закона за висшето образование с актуални акредитации по професионални направления „Растениевъдство“, „Растителна защита“, „Животновъдство“, „Ветеринарна медицина“, „Горско стопанство“, „Хранителни технологии“, „Биотехнологии“, „Науки за земята“ и професионални гимназии в областта на селското стопанство;
6. Юридически лица с нестопанска цел с предмет на дейност в областта на селското стопанство или в областта на горското стопанство или опазване на околната среда или водите или дигиталните/цифрови технологии;
7. Микро, малки и средни предприятия (МСП) в областта на преработката на селскостопански продукти;
8. Консултантски организации или индивидуални съветници с предмет на консултантската дейност в областта на селското стопанство или храните или горите в т.ч. НССЗ.

2. Кандидатът представя споразумение за партньорство по образец (Приложение № 1) между най-малко двама участници от изброените в т. 1, в което са разпределени ролите и отговорностите на всеки участник. В споразумението се определя кой от партньорите е водещ и кандидат по проекта за сформиране на оперативна група.3. Водещият партньор и кандидат отговаря за:3.1. подаване заявление за подпомагане; 3.2. координацията при изпълнение на дейностите по проекта; 3.3. подаване на искане за плащане;3.4. предоставяне на информация, свързана с изпълнението на проекта на партньорите, на УО на СПРЗСР и на ДФЗ.4. Участниците в споразумението за партньорство могат да бъдат представители на един или повече от изброените в т. 1 категории допустими кандидати. 5. Участието на земеделските стопани в проекта е задължително, с изключение на случаите, когато проектът е свързан с горско стопанство, в който задължително следва да участва физическо или юридическо лице, собственик/ползвател на горски територии, вписани в публичния регистър по чл. 235 или 241 от Закона за горите.6. Всички участници в процеса на сформиране на оперативни групи могат да бъдат водещ партньор и кандидат, или само партньор, в повече от едно заявление за подпомагане при условие, че в представения план за новаторски проект във всяко едно заявление за подпомагане се разглеждат различни проблеми и се предлагат различни подходи за иновативни решения.  |

# **6. Условия за допустимост на кандидатите**

|  |
| --- |
| 1. Не могат да участват в оценка и БФП не се предоставя на кандидати, за които са налице следните обстоятелства:1.1 не са изпълнили разпореждане на Европейската комисия за възстановяване на предоставената им неправомерна и несъвместима държавна помощ;1.2. физическо лице, собственик на капитала на кандидата юридическо лице или собственик на предприятието на кандидата ЕТ или лицето, представляващо кандидата, за което е налице някое от следните обстоятелства: 1.2.1. осъден е с влязла в сила присъда, за престъпление по чл. 108а, чл. 159а -159г, чл. 172, чл. 192а, чл. 194- 217, чл. 219 – 252, чл. 253 – 260, чл. 301 – 307, чл. 321 и чл. 321а, и чл. 352 - 353е от Наказателния кодекс;1.2.2. осъден е с влязла в сила присъда, за престъпление, аналогично на тези по т. 1.2.1, в друга държава членка или трета страна;1. 2. 3. налице е конфликт на интереси, който не може да бъде отстранен;1. 3. имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към Столична община или общината по постоянен адрес или седалище на кандидата, или аналогични задължения, установени с акт на компетентен орган, съгласно законодателството на държавата, в която кандидатът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила.1.4. е налице неравнопоставеност, в случаите по чл. 44, ал. 5 от ЗОП;1.5. е установено, че:а) са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;б) не са предоставили изискваща се информация, свързана с удостоверяване липсата на основания за отстраняване или изпълнението на критериите за допустимост или подбор;1.6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или на чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатите са установени;1.7. са в открито производство за обявяване в несъстоятелност или са обявени в несъстоятелност;1.8. са в производство по заличаване;1.9. са в производство по ликвидация, или са сключили извънсъдебно споразумение с кредиторите си по смисъла на чл. 740 от Търговския закон, или са преустановили дейността си.**Важно****2. Изискванията по т. 1.7 - т. 1.9. не се отнасят за кандидатите физически лица.**3. Изискванията по т. 1.3 не се прилагат, когато размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година, но не повече от 50 000 лeвa.4. Изпълнението на изискванията по т. 1 се проверяват служебно, с изключение на:4.1. липсата на задължения от общината по постоянен адрес или седалище на кандидат, което се доказва от задължените лица с удостоверение, издадени от съответната община.4.2 с декларации (Приложение № 2) – за обстоятелствата по т. 1.2.3, т. 1.4 и т. 1.5.5. Основанията за отстраняване по т. 1. се прилагат до изтичане на следните срокове: 5.1. определени във влязъл в сила акт на компетентните органи съгласно законодателството на държавата, в която е извършено нарушението;5.2. пет години от влизането в сила на присъдата по отношение на обстоятелства по т. 1.2.1 и 1.2.2, освен ако в присъдата е посочен друг срок на наказанието;5.3. три години от влизането в сила на акт на компетентните органи съгласно законодателството на държавата, в която е извършено нарушението, по отношение на обстоятелства по т. 1.5. буква „а“ или т. 1.6.6. Кандидати, за които е налице обстоятелство по т. 1 от настоящия раздел имат право да представят доказателства при подаване на заявлението за подпомагане или в срок до 10 дни от получаване на уведомление за констатираните обстоятелства по т. 1, че са предприели действия за тяхното отстраняване съгласно чл. 56 от Закона за обществените поръчки.7. Не се дава предимство, а даденото предимство се отнема в случаите, когато бъде установено, че кандидатът е създал изкуствено условията, необходими за получаване на това предимство, в противоречие с целите на Европейското право и действащото законодателство в областта на селското стопанство. |

# **7. Допустими дейности**

|  |
| --- |
| 1. През първата стъпка се предоставя подкрепа за:а) Дейности за проучване на приложимостта на новаторския проект в конкретни географски райони и стопанства, вкл. анализ на конкретните производствени методи във връзка с въвеждане на иновативното предложение в практиката. б) Дейности за стимулиране на интерес с цел избор на подходящи стопанства за прилагане на иновативното предложение, както и предстоящото разширение на партньорството за реализация на новаторския проект с други участници, притежаващи практически, научни, технически, организационни познания, имащи отношение към постигане на целта на проекта.  |

# **8. Условия за допустимост на дейностите, в т.ч. срок за изпълнение на одобрените проекти**

|  |
| --- |
| 1. Кандидатите по интервенцията представят план за новаторски проект към заявлението за подпомагане (Приложение № 3), който съдържа най-малко следните елементи: 1. Описание на проблема, който ще адресира новаторския проект;
2. Описание на идеята за новаторския проект (в начален етап);
3. Описание на основната цел на новаторския проект и очаквания принос към постигането на специфичните цели на Стратегическия план за развитие на земеделието и селските райони 2023-2027 г.;
4. Идентифициране на потенциалните заинтересованите страни, дейности за привличането им за участие в проекта, както и посочване на инициатора за реализиране на новаторския проект;
5. Проучване за наличие на реализирани сходни проекти/проекти с подобна насоченост/, финансирани със средства от ЕЗФРСР, програма Хоризонт 2020, програма Хоризонт Европа или други механизми, финансирани с публични средства;
6. Анализ за съответствие на планираните дейности, които ще се реализират от вече регистрираната оперативна група през втората стъпка, с националното законодателство в областта на новаторския проект;
7. Първоначално планиране на дейности, необходими за реализиране на новаторския проект, в т.ч. необходими ресурси и формулиране на очакваните резултати, като например обмяна на добри практики с подкрепени Оперативни групи, посещения на стопанства на фермери, опитни полета на научни институти и висши училища, срещи с потенциални заинтересовани страни, изготвяне и разпространение на печатни материали, на видеоклипове, публикуване в дигитални и печатни медии на материали, и др. дейности, обосновани като необходими в плана за новаторския проект.

2. Новаторският проект в рамките на интервенцията се основава на интерактивен иновационен модел, който има за основни принципи:1. разработване на новаторски решения, насочени към потребностите на земеделските или горските стопани, като същевременно се работи по взаимодействието в рамките на цялата верига на доставки, когато това е полезно;
2. обединяване на партньори с взаимно допълващи се знания, като например земеделски стопани, консултанти, научни работници, предприятия или неправителствени организации, в целенасочени комбинации, най-подходящи за постигане на целите по проекта;
3. съвместно вземане на решения и съвместно творческо участие в стъпките на проекта.

3. За новаторски проект се приема и прилагането на традиционна практика в нов географски или екологичен контекст.4. За да подлежат на подпомагане кандидатите представят финансов план по образец съгласно Приложение № 4, който съдържа подробно описание на планираните дейности и разходи за периода на изпълнение на проекта.5. Допустимите за подпомагане дейности, описани в плана за новаторски проект, следва да са свързани с производството, преработката и/или маркетинга на продукти, включени в Анекс № 1 на Договора за функционирането на Европейския съюз (ДФЕС) или памук, с изключение на риба и рибни продукти и/или с продукти в т.ч. отпадъчни или странични продукти получени в резултат на производството и/или преработката на продукти, включени в Анекс № 1 на ДФЕС или памук, с изключение на риба и рибни продукти и/или с продукти.6. Допустими за подпомагане са и дейности, чийто краен продукт попада извън обхвата на Анекс I от ДФЕС, при условие, че включват земеделските и/или горски стопани, участващи в оперативната група и са насочени към постигане на една или няколко от специфичните цели, адресирани в Стратегическия план.7. Чрез интервенцията няма да се подпомагат фундаментални научни изследвания или индивидуални научно-изследователски проекти.8. Не подлежат на финансиране заявления за подпомагане, които не включват одобрени за подпомагане разходи за дейности по т. 1, буква „б“ от Раздел 7 „Допустими дейности“ на Условията за кандидатстване.9. Не са допустими за подпомагане операции, които са физически завършени или изцяло осъществени преди подаването на заявлението за подпомагане, независимо от това дали всички съответни плащания са направени. 10. Не са допустими за подпомагане дейности и разходи, които вече са финансирани със средства по СПРЗСР 2023-2027 г. и/или ПРСР 2014 – 2020 г., и/или други програми за подпомагане с национални средства и/или средства на ЕС.11. Задължителен резултат следствие на изпълнение на дейности по т. 1, буква „б“ от Раздел 7 „Допустими дейности“ е сформирането на оперативна група и регистрация на дружество по Закона за задълженията и договорите. 12. Подкрепата за първа стъпка се ограничава до максимален период на продължителност до 12 месеца от датата на подписване на административния договор. |

# **9. Допустими разходи**

|  |
| --- |
| 1. Разходи за извършване на проучвания за приложимост на новаторския проект.2. Разходи, свързани с дейности по привличане на потенциални партньори за сформиране на оперативна група, включително:1. Разходи за транспорт и настаняване във връзка с провеждане на работни срещи с най-малко пет участника, в т.ч. посещения на стопанства или опитни полета или срещи с представители на одобрени оперативни групи;
2. Разходи за изготвяне, отпечатване и разпространение на брошури, дипляни, плакати, печатни материали и др., предназначени за разпространение на информация за първоначалната идея на новаторския проект и стремежа за привличане на партньори за сформиране на оперативна група;
3. Разходи за заснемане и разпространение чрез социални мрежи или електронни медии на кратки филми, интервюта, блогове и друга информация, подходяща за разпространение с цел привличане на потенциални участници в оперативната група като заинтересовани страни;
4. Разходи за провеждане на информационни семинари или демонстрации за най-малко 10 участника, в т.ч. кафе-пауза, наем на зала, кетъринг.
5. Други разходи, неизредени по-горе, свързани с привличане на потенциални партньори за сформиране на оперативна група.

3. Разходи за предоставяне на правни услуги, свързани с изготвяне на договор и регистрация на дружество по Закона за задълженията и договорите.4. Разходи за управление на проекта, вкл. нотариални и държавни такси за регистрация на дружество по Закона за задълженията и договорите. |

# **10. Недопустими разходи**

|  |
| --- |
| Недопустими за подпомагане са следните разходи:1. Осигурителни вноски по възнаграждения, които не са задължителни по силата на нормативен акт.2. Данък върху добавена стойност (ДДС), с изключение на невъзстановим ДДС, когато е поет действително и окончателно от кандидати, различни от лицата, освободени от данък съгласно чл. 3, ал. 5 от Закона за данък върху добавената стойност.3. Лихви, глоби и неустойки.4. Разходи, включени в заявлението за подпомагане, за които са установени изкуствено създадени условия за получаване на безвъзмездна финансова помощ.5. Разходи, платени в брой, с изключение на разходи за транспорт и настаняване, нотариални и държавни такси.6. Закупуване на материални и нематериални активи.7. Заявени за финансиране разходи в частта им, която надвишава:a) определените в приложение № 5 „Стандартна таблица на разходи за единица продукт“ количества и единични цени за опростените разходи;б) най-ниската предложена цена от представените оференти;в) максималните прагове за бюджета по т. 2 от раздел 3 „Бюджет и финансови условия, в т.ч. минимален и максимален размер на допустимите разходи за един проект и интензитет на финансовата помощ“;8. разходи за информираност и публичност, които не отговарят на техническите изискванията, посочени в Приложение № ІІ към чл. 5 от Регламент за изпълнение (ЕС) 2022/129 на Комисията от 21 декември 2021 година за установяване на правила за видовете интервенции по отношение на маслодайните семена, памука и вторичните продукти от производството на вино съгласно Регламент (ЕС) 2021/2115 на Европейския парламент и на Съвета и за изискванията за информация, публичност и видимост във връзка с подпомагането от Съюза и стратегическите планове по ОСП (OB L 20 от 31.1.2022 г.).9. Разходи за принос в натура.10. Разходи за банкови такси. |

# **11. Условия за допустимост на разходите**

|  |
| --- |
| 1. Финансова помощ по реда на тази процедура се предоставя в рамките на наличните средства по интервенцията под формата на възстановяване на действително направени и платени допустими разходи, стандартна таблица за единица продукт, еднократна сума и финансиране по единна ставка. 2. Допустими за подпомагане са само обосновани във връзка с целта разходи, свързани с допустимите дейности за постигане на очакваните резултати, включени в заявлението за подпомагане.3. Разходите за дейностите от т. 2 до т. 4 от раздел 9 „Допустими разходи“ са допустими, ако са извършени след подаване на заявлението за подпомагане и в срока за изпълнение на проекта.4. Разходите са допустими, ако са направени от водещия партньор и са платени не по-късно от датата на приключване на изпълнението на проекта.5. Разходите за дейности по т. 1 от раздел 9 „Допустими разходи“ са допустими, в случай че кандидатът е представил коректно попълнен план за новаторски проект, съдържащ най-малко елементите, изброени в т. 1 от раздел 8 „Условия за допустимост на дейностите“, в т.ч. срок за изпълнение на одобрения проект. Тези разходи представляват еднократна сума в размер на 9 779 лв., дължима на бенефициента при одобряване на заявлението за подпомагане и сключване на договор за предоставяне на безвъзмездна финансова помощ. 6. Разходи за дейности, за които има определени стандартни разходи за единица продукт, се включват в бюджета на заявлението за подпомагане, като за тях задължително се използват посочените стойности в Приложение № 5 „*Стандартна таблица на разходите за единица продукти по интервенция II.Ж.1. „Подкрепа за оперативни групи в рамките на Европейското партньорство за иновации“ от СПРЗСР 2023 – 2027 г*.“. За тези разходи, кандидатите не следва да представят независими съпоставими оферти.7. Разходите за настаняване, като част от разходите по т. 2 от раздел 9 „Допустими разходи“, са допустими в случай, че са обосновани като необходими за изпълнение на дейностите по привличане на потенциални партньори за сформиране на оперативна група и не надвишават 100 лв. за една нощувка. За тези разходи, кандидатите не следва да представят независими съпоставими оферти.8. Разходите за транспорт по т. 2 от раздел 9 „Допустими разходи“ са допустими за всички участници в дейностите по проекта и се планират в размер на 0,43 лв. (0.22 евро) на километър при използване на собствен транспорт[[1]](#footnote-1) или при представяне на обосновка на разходите за конкретни разстояния и маршрути с обществен транспорт (автобус, влак). В Приложение № 4 „Финансов план“ се прилага обосновка на начина на изчисляване на планираните разходи за транспорт по проекта – напр. брой хора, планирани разстояния за пътуване във връзка с конкретна дейност и начин на осъществяване на транспорта. За тези разходи, кандидатите не следва да представят независими съпоставими оферти. 9. За всички разходи по т. 2, букви „б“, „в“, „г“ и „д“ и т. 3 от раздел 9 „Допустими разходи“, с изключение на разходите, посочените в т. 6 от настоящия раздел, към датата на подаване на заявлението за подпомагане, кандидатът представя най-малко две независими съпоставими оферти, които съдържат наименованието на оферента, срока на валидност на офертата, датата на издаване на офертата, подпис и контакти на оферента, подробна техническа спецификация на услугите, цена в лева или евро с посочен данък върху добавената стойност (ДДС). В случаите, когато оферентите са местни лица, трябва да са вписани в Търговския регистър и регистър на ЮЛНЦ към Агенцията по вписванията, а оферентите – чуждестранни лица, следва да представят документ за правосубектност съгласно националното им законодателство. Изискването за вписване в Търговския регистър и регистър на ЮЛНЦ не се прилага за физическите лица, предоставящи услуги по т. 3 от Раздел 9 „Допустими разходи“. За разходите по т. 3 от раздел 9 „Допустими разходи“, към офертата следва да се представя и документ за придобита юридическа правоспособност.10. Разходите за управление на проекта по т. 4 от раздел 9 „Допустими разходи“ се определят като единна ставка до 15 на сто от размера на допустимите разходи по т. 2 и т. 3 от същия раздел на основание чл. 83, пар.1, буква г) от Регламент (ЕС) 2021/2115, при спазване на условието по т. 2, буква „б“ от раздел 3. „Бюджет и финансови условия, в т.ч. минимален и максимален размер на допустимите разходи за един проект и интензитет на финансовата помощ“.11. Разходите следва да са планирани и изпълнени в съответствие с принципите за добро финансово управление съгласно Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза. |

# **12. Критерии за оценка, в т.ч. извършване на предварителна оценка (ако е приложимо)**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. Предварителна оценка на заявления за подпомагане във връзка с чл. 11, ал. 1 от Наредба № 4 от 25 октомври 2024 г. е неприложима за съответната процедура чрез подбор „Сформиране на оперативни групи (първа стъпка)“ по интервенция „Подкрепа за оперативни групи в рамките на Европейското партньорство за иновации“ от Стратегическия план за развитие на земеделието и селските райони на Република България за периода 2023-2027 г. 2. Критериите за подбор, по които ще бъдат класирани постъпилите заявления за подпомагане, са както следва:

|  |  |  |  |
| --- | --- | --- | --- |
| **№** | **Критерии за подбор** | **Условие за изпълнение** | **Точки** |
| 1. | Идентифициран проблем | Заявлението за подпомагане съдържа ясно формулиран проблем, за който ще се търси решение/механизъм за разрешаване чрез новаторския проект (*Формулирането на проблема е базирано на практически данни и резултати, събрани от анкети и/или интервюта със заинтересованите страни. В обосновката са използвани данни от научна литература, научни или статистически изследвания или други официални източници пряко свързани с проблема*) | 20 |
| 2. | Конкретни ангажименти на участниците  | В заявлението за подпомагане са предвидени конкретни ангажименти за всеки един от участниците в първоначално предвидения екип за реализация на новаторския проект (*Участието на всеки член, в т.ч. неговите ангажименти са посочено конкретно и обосновано във връзка с предвидените цели и дейности по проекта*) | 7 |
| 3. | Проектна готовност (максимум 30 т.) | Наличие на сключено споразумение за участие в проекта между най-малко две от категориите допустими участници  | 20 |
| 4. | Наличие на сключено споразумение за участие в проекта между най-малко три от категориите допустими участници  | 30 |
| 5. | Оценка на участниците  | Първоначално предвидения екип за реализация на новаторския проект включва като участник - консултантска организация/индивидуален съветник, с консултантски опит в сферата на селското/горско стопанство или храните | 16 |
| 6. | Първоначално предвидения екип за реализация на новаторския проект включва като участник - представител на науката | 16 |
| 7. | Първоначално предвидения екип за реализация на новаторския проект включва най-малко двама земеделски стопани или призната група/организация на производители | 16 |
| 8. | В заявлението за подпомагане е обосновано наличието на взаимодопълващи се знания и компетенции на участниците от първоначално предвидения екип за реализация на новаторския проект | 9 |
| **Максимален брой точки** | **114** |

3. Минимален брой точки по критериите за подбор за финансиране на едно заявление за подпомагане – 35 т.4. За заявления за подпомагане, получили еднакъв общ брой точки по критериите за подбор, за които е наличен частичен разполагаем бюджет, класирането се извършва в низходящ ред съобразно получения общ брой точки по следните критериите за подбор: а) Оценка на участниците;б) Проектна готовност;в) Идентифициран проблем;г) Конкретни ангажименти на участниците.5. Заявленията за подпомагане, получили еднакъв брой точки след класирането по реда на т. 4 се класират по реда на чл. 12, ал. 1, т. 3 от Наредба № 4 от 25 октомври 2024 г. |

# **13. Изискуеми документи, в т.ч. документи, доказващи съответствие с критерии за подбор и документи, които следва да бъдат представени преди сключване на договор**

|  |
| --- |
| **Документи при подаване на заявлението за подпомагане**1. Споразумение за партньорство (по образец съгласно Приложение № 1). Представя се във формат „.pdf“ или „.jpg“.2. Декларация от кандидата (по образец съгласно Приложение № 2). Представя се във формат „.pdf“ или „.jpg“. *(Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности)*3. План за новаторски проект (по образец съгласно Приложение № 3), подписан с електронен подпис от кандидата. Представя се във формат „.doc/.docx“, „.pdf“.4. Финансов план (по образец съгласно Приложение № 4) във формат „.xls/.xlsx”.5. Най-малко две независими съпоставими оферти, които съдържат наименование на оферента, ЕИК/ЕГН/БУЛСТАТ, срока на валидност на офертата, датата на издаване на офертата, подпис и контакти на оферента (адрес, телефон, e-mail), подробна техническа спецификация на услугите, цена в лева или евро с посочен данък върху добавената стойност (ДДС). Представят се във формат „.pdf“, „.jpg“, „.rar“, „.7z“, „.zip“, „.xls“, „.xlsx“, „.p7s“, „.p7m“ или електронно подписани с квалифициран електронен подпис (КЕП) на издателя. *(Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности)* 6. Документи, доказващи, че консултантската организация/индивидуалния съветник, включени в заявлението за подпомагане, извършват консултантска дейност в сферата на селското/горско стопанство или храните (ако е приложимо). Документите могат да бъдат: договори за предоставени и/или предоставяни към датата на подаване на заявлението за подпомагане консултантски услуги в сферата на селското/горско стопанство или храните и/или подписани референции от лица получили от съответния кандидат/партньор консултантските услуги в сферата на селското/горско стопанство или храните и/или опис на нормативен документ/нормативни документи определящи, че кандидатът/партньорът предоставя консултантски услуги в сферата на селското/горско стопанство или храните и/или опис на дейностите включени в предмета на дейност на кандидата/партньора, съгласно търговския регистър и/или друг официален регистър, показващи, че са включени като предмет на дейност предоставянето на консултантски услуги в сферата на селското/горско стопанство или храните, както и/или други документи с официален характер доказващи, че кандидатът/партньорът е консултантската организация/индивидуалния съветник в сферата на селското/горско стопанство или храните. Представят се във формат „.pdf“, „.jpg“, „.rar“, „.7z“ или „.zip“. *Документите се представят и в изпълнение на критерий за подбор 5 от Раздел 12 „Критерии за оценка, в т.ч. извършване на предварителна оценка“*.7. Декларация по чл. 4а, ал. 1 от ЗМСП за 2023 г. (по образец, утвърден от министъра на икономиката и енергетиката) с подпис/и и сканирана във формат „.pdf“ или „.jpg“ (ако е приложимо). Представя се от кандидати/партньори по т. 1, буква „ж“ от раздел 5 „Допустими кандидати/партньори“. *(Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности)***Документи, които следва да бъдат представени преди сключване на договор**8. Удостоверение, издадени от съответната община, удостоверяващо липсата на задължения към общината по постоянен адрес или седалище на кандидата и партньорите (*Не се изисква от одобрени кандидати със седалище или постоянен адрес на територията на Столична община*). Представя се във формат „.pdf“ или „.jpg“.9. Документ, издаден от обслужващата банка с удостоверителен характер за банковата сметка на кандидата, по която ще бъде преведена финансовата помощ, получена по реда на тези условия, ако е извършена промяна. Представя се във формат „.pdf“ или „.jpg“. |

# **14. Подготовка и подаване на заявления за подпомагане**

|  |
| --- |
| 1. Кандидатстването се извършва единствено чрез електронно подадено заявление за подпомагане в СЕУ на интернет адрес: <https://seu.dfz.bg> в срока на приема, посочен в заповедта за утвърждаване на насоките за кандидатстване. Редът за подаване на заявления е определен в Наредба № 105 от 22.08.2006 г. за условията и реда за създаване, поддържане, достъп и ползване на Интегрираната система за администриране и контрол. 2. Кандидатите могат да подават повече от едно заявление за подпомагане в рамките на срока за подаване на заявления за подпомагане, при условие, че се отнасят за различни новаторски проекти, които разглеждат различни проблеми и предлагат различни подходи за иновативни решения.3. Документите се прилагат към заявление за подпомагане във формат, указан в Раздел 13 „Изискуеми документи, в т.ч. документи, доказващи съответствие с критерии за подбор/оценка“. Оригиналите на документите се съхраняват от кандидата и се представят при поискване.4. Кореспонденцията и уведомленията във връзка с оценката на заявлението за подпомагане се осъществяват през СЕУ.5. Заявлението за подпомагане може да бъде подадено и при липса и/или нередовност, но само когато те се отнасят за документи, които не променят качеството на заявлението за подпомагане и това изрично е отбелязано срещу съответния документ в раздел 13 „Изискуеми документи, в т.ч. документи, доказващи съответствие с критерии за подбор“. |

# **15. Други специфични условия**

|  |
| --- |
| 1. По настоящата процедура следва да е налице съответствие на заявленията за подпомагане със следните принципи на хоризонталните политики на ЕС:1. равнопоставеност и недопускане на дискриминацията - насърчаване на равните възможности за всички, включително възможностите за достъп за хора с увреждания чрез интегрирането на принципа на недискриминация. Европейският съюз насърчава равнопоставеността както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност. В този контекст, настоящата процедура е отворена за всички кандидати, които отговарят на изискванията, посочени в Условията за кандидатстване, независимо от техния пол, етническа принадлежност или вид увреждане.
2. устойчиво развитие – подкрепа за проекти, които допринасят за опазване на околната среда, повишаване на ресурсната ефективност или смекчаване на последиците от изменение на климата и приспособяване към тях.

2. В Приложение № 2 „Декларация при кандидатстване“ кандидатите следва да декларират, че при изпълнение на проектите ще спазват принципите на хоризонталните политики на ЕС. |

# **16. Приложения**

|  |
| --- |
| Приложение № 1 Споразумение за партньорствоПриложение № 2 Декларация при кандидатстванеПриложение № 3 План за новаторски проектПриложение № 4 Финансов план Приложение № 5 Стандартна таблица на разходи за единица продукт Приложение № 6 Декларация МСП  |

1. На база на Решение на комисията от 5 декември 2007 г. относно Правила за възстановяване на разходи, направени от лица извън Комисията поканени да присъства на заседанията в качеството на експерт - https://ec.europa.eu/employment\_social/egf/docs/reglementation\_experts\_2008\_en.pdf. На този принцип се възстановяват средства от 0.22 евро на километър на различни дейности изискващи ползване на собствен транспорт. [↑](#footnote-ref-1)